open-index/open-wikipedia-markdown huggingface dataset:
حقوق بنادم

وصلة=https://en.wikipedia.org/wiki/File:Magna_Carta.jpg|تصغير|250x250بك|لماݣنا كارطا، من أول لوتائق لي تضمنات لحقوق لي خاص لحاكم يعطيها ل شعب ديالو
**حقوق لإنسان** ولّا **حقوق بنادم** هوما لمبادئ لأخلاقية أولا لعادات لي كتوصف واحد لمستوى ديال سلوك د بنادم، و لي هوما محميين ك حقوق طبيعية و قانونية ف لقوانين لمحلية و دولية. هاد لحقوق مفهومة عند كولشي و ماكاتقبلش ل مصادرة ولا تصرف.، هوما حقوق أساسية "لي عند كل إنسان حيت هو إنسان"، و "لي هوما متأصلين ف ݣاع ناس"، بغض نضر على لعمر، لجنس، لمكان، لوغة، لعرق، أولا أي عتيبار اخر. حقوق لإنسان كاتبقا ديما، فأي بلاصة و فأي وقت حيتاش هوما حقوق كونية، وݣاع ناس متساويين ف هاد لحقوق. حقوق لإنسان كاتجبر ناس باش يحتارمو لحقوق ديال ناس لخرين.

## مصادر


تصنيف:تقافة
تصنيف:سياسة
تصنيف:لمجتمع
تصنيف:لفلسفة
تصنيف:علاقات دولية
تصنيف:مقالات فيها مصدر و علاين 3000 بايت
تصنيف:تقافة غربية
إعدام

[تصغير|رسمة ديال إعدام [ؤݣيست ڤايان ب لمقصلة ف فرانسا ف 1894]]
**لإعدام** هي واحد لعقوبة، لي كاتوافق عليها لحكومة، و لي من خلالها شي شخص كايتحكم عليه أنه يتقتل من قبل دولة، ك عقاب ليه على شي جريمة. لجرائم لي كايتعاقب عليها لواحد ب لإعدام كايختالفو من بلاد لبلاد، وغالبا كيضمّو مخالفات متعلقة ب انهاء لحياة ديال ناس، بحال لقتل و لقتل لجماعي، و لجرائم لخايبة بزاف، بحال لغتيصاب، غتيصاب لأطفال، تحرش لجنسي ب لأطفال، لإرهاب، لخيانة، تجسس، تحريض، و لجرائم ضد دولة بحال محاولة قلب نيضام، و لقرصنة.

56 دولة ف لعالم مازالا كاطبق عقوبة لإعدام، و 106 ديال دول لغاوها نهائيا لجميع لجرائم. 8 د دول لغاوها من لجرائم لعادية و خلاوها ل لجرائم لإستتنائية، بحال جرائم لحرب، و 28 دولة لغات هاد لعقوبة ف تطبيق، ولكن باقا ف لقانون.

## مصادر


تصنيف:حقوق لإنسان
تصنيف:علم د لعقاب
تصنيف:سياسة جتيماعية
لمجلس لأوروپي

**لمجلس لأوروپي** هو واحد لهيئة جماعية لي كتحدد توجهات سياسية لعامة و لأولويات ديال ليتيحاد لأوروپي. هاد لمجلس كايضم زعماء ولا رؤساء لحكومة ديال دول لأعضاء ف ليتيحاد، ب لإضافة ل رئيس ديال لمجلس لأوروپي، و رئيس ديال لمفوضية لأوروپية.

## مصادر


تصنيف:لإتحاد لأوروپي
لبلدان لهاضرة ب لعربية

تصغير|خريطة ديال دول هاضرة ب لعربية

**لبلدان لهاضرة ب لعربية** ؤلا **لعالم لهاضر ب لعربية** ؤلا تا **لعالم لعربي** هو مجموعة من 22 دولة لي لوغة رسمية ديالها ؤلا وحدة من لّوغات رّسمية ديالها هيّا لعربية، ؤ لّي هوما أعضاء ف جامعة دول لعربية. لأغلبية د هاد دول كاينين ف غرب اسيا، شمال افريقيا، و لقرن لإفريقي. لعالم لهاضر ب لعربية كايمتد من لمحيط لأطلسي ف لغرب، تال لخليج لعربي ف شرق، و من لبحر لبيض لمتوسط ف شمال، تال لمحيط لهندي ف لجنوب شرقي.

واخا مالطا، لي هي جزيرة ف لبحر لبيض لمتوسط، عندها لوغة مشتقة من لعربية، ما كاتعتابرش من دول هاضرة ب لعربية، ونفس شي ب نسبة ل تشاد، إيريتريا، و إسرائيل، لي كايعتارفو ب لعربية كا وحدة من لوغات رسمية ديالهم، ولاكين ما كايتعتابروش دول هاضرة ب لعربية، حيتاش هوما ماشي دول أعضاء ف لجامعة لعربية، (واخا تشاد و إيريتريا طلبو عضوية كاملة ف لجامعة ف 2014).

لعالم لهاضر ب لعربية فيه 422 مليون د ناس (حتال 2012)، ؤ نّاتج دّاخلي ليجمالي ديال 2.782 تريليون دولار (2018). لمنطقة شّرقية كاتسما لمشرق العربي، و لمنطقة لغربية كاتسما لمغرب لكبير ؤلا لمغرب العربي.

## مصادر


تصنيف:سياسة
تصنيف:شمال إفريقيا
تصنيف:مقالات فيها مصدر و علاين 3000 بايت
تصنيف:اللوغة لعربية
تصنيف:مناطق تاريخية
تصنيف:تقافة شرقية
تصنيف:الشرق لأوسط
تصنيف:غرب أسيا
جماعة ترابية

[تصغير|لجماعات الترابية د [لمغريب]]
**لجماعات الترابية** ف لمغريب هي لجيهات و لعمالات و لأقاليم و لجماعات. لجماعات ترابية أشخاص اعتبارية خاضعة ل لقانون لعام، و كاتسيّر شؤون ديالها بكيفية ديمقراطية، و كاتنتاخب مجالس الجهات والجماعات بالاقتراع العام المباشر. رؤساء د لمجالس ديال لجهات و رؤساء د مجالس لجماعات الترابية لخرة، هوما لي مسؤولين على تنفيد لمداولات ديال هاد لجماعات و لقرارات ديالها.

كاينقاسم تراب لمغريبي ل 12 جهة، كاضم 13 عمالة و 62 إقليم، و 1503 جماعة، 256 منها جماعات حضرية، و 1282 قروية.

## مصادر

تصنيف:إدارة ترابية
تصنيف:مقالات فيها مصدر و علاين 3000 بايت
لمغرب لكبير

تصغير|بلدان د لمغرب لكبير
**لمغرب لكبير** هو مجموعة من 5 ديال لبلدان ف شمال إفريقيا، لي كاتشمل، لمغريب، دزاير، تونس، موريطانيا، و ليبيا. كاتبلغ لميساحة ديال لمغرب لكبير 5.782.140 كلم² وعدد سكان ديالو وصل ل كتر من 100 مليون د ناس ف 2017.

## مصادر


تصنيف:جغرافيا
تصنيف:سياسة
تصنيف:شمال إفريقيا
تصنيف:مناطق د إفريقيا
تصنيف:جغرافيا د شمال إفريقيا
محمد مشالي

**محمد مشالي**، (تزاد ف 1944 و توفى ف 28 يوليوز 2020) هو طبيب مصري، متخصص ف طب لباطني، وتعرف ب *طبيب لفقراء*.

## لقراية

تزاد محمد مشالي ف محافضة لبحيرة ف مصر عام 1944. باه كان أستاد. من بعد نتاقلو مجموعين ل محافضة لغربية، و ستاقرو فيها. تخرج محمد مشالي من كلية طب قصر العيني لي ف لقاهرة ف 1967، وتخصص ف طب لباطني، و أمراض لأطفال و ريجيم. من بعد خدم ف بزاف د لمراكز ديال وزارة صحة لمصرية. ف 1975، فتح مشالي لعيادة ديالو ف مدينة طنطا. بقا محمد مشالي كايدير دياݣنوص ب تمن رمزي، و شحال من مرة كايعفي لفقراء من لخلاص، وبعض لمرات كاشري ليهم دوا من جيبو.

## لوفاة
توفى محمد مشالي نهار 28 يوليوز 2020، ف مدينة طنطا ، و عمرو 76 عام.

## مصادر

تصنيف:مصريين
تصنيف:زيادة 1944
تصنيف:وفيات 2020
لمجلس ديال ليتيحاد لأوروبي

*<code>ما تخلطش مع [[لمجلس ديال ؤروپا|لمجلس ديال أوروپا]] و [[لمجلس لأوروپي]].</code>*
تصغير|لوݣو ديال لمجلس
**لمجلس ديال ليتيحاد لأوروپي** (ب لونݣلي: **Council of the European Union**)، هو لمؤسسة تالتة من سبعة ديال لمؤسسات ديال ليتيحاد لأوروپي، كيما مرتبين ف ليتيفاقية ديال ليتيحاد لأوروپي. هاد لمجلس هو واحد من تلاتة د لمجالس تشريعية، لي خدام مع لبرلمان لأوروپي باش يعدلو أولا يوافقو على لمقترحات ديال لمفوضية لأوروپية، لي هي لمشرّع د ليتيحاد.

## مصادر


تصنيف:لإتحاد لأوروپي
محمد لعروسي

**محمد لعروسي** (14 يناير 1934, بني دركول - 14 فبراير 2014) كان فنان مغريبي ديال الطقطوقة الجبلية ولعيطة والشعبي, وكان تيعرف يضرب لكمانجة مزيان. هو من الناس اللي شهرو الطقطوقة الجبلية فلمغريب مع أحمد لݣرفطي وحاجي السريفي وشامة الزاز. لعروسي شارك فبزاف د لمهرجانات فلمغريب وفلخاريج, وربح بزاف د لجوائز فحياتو.

## حياتو
تولد محمد لعروسي ف 1934 فدوار بني دركول فالدائرة د غفساي فلإقليم د تاونات. كنيتو لعروسي حيث لأصل د عائلتو من بني عروس واخا هو تولد وكبر ف لقبيلة د بني زروال. بدا لعروسي لموسيقا من صغرو وخرج من لمسيد باش يكمل فلغنا وتعلم من شيوخ لمنطقة بحال مولاي المفضل الطريرف، وأحمد بلمكي، وبن التهامي اللي علًمو لملحون.

ف 1958 سجل أول أغنية ديالو مع لإذاعة لوطنية, ومن موراها بدا تايخرج لأغاني ديال الطقطوقة فبزاف د لمواضيع. تاتميز بزاف د لأغاني د لعروسي باللي فيها الضحك ولمعاني وعليها تاتعجب لجمهور.

## لأغاني ديالو
غنا محمد لعروسي 526 أغنية, منها اللي تعرفو بزاف عند لجمهور بحال:
* عين زورا
* ناري على مولات واحد
* آيما وصبري لله
* انا بالي مع غزالي
* مال وليدي غيابو طول
* آهيا عمي

## مصادر

تصنيف:بيوغرافيا د رجال
تصنيف:مغني مغريبي
تصنيف:لعيطة
تصنيف:زيادة 1934
تصنيف:وفيات 2014
تصنيف:مقالات فيها مصدر و علاين 3000 بايت
عرفان

[تصغير|ل[موكا د أتينا، رمز ديال لعرفان عند ليونان]]
**المعروف** تنعرفوه ب **لعرفان**، و لعرفان هي كلمة جات من "عرف" والعرفان هي كيفاش تعرف الحوايج بالتّحقاق و التّجراب و التّخمام. لعرفان عندو بزاف د التعريفات على حساب لمجال و النوع. متلا ف لفلسفة كانفرّقو مابين لعرفان ب لهضرة ؤلا ب لوصف (متلاً فاش كيعرف بنادم بلي "عبد القادر مات" حيت سمع ؤلا قرا هاد لخبار)، و لعرفان ب لمعاشرة (يلا حضر ل لموت ديال عبد القادر و عرف هاد لحقيقة ب لوعي و لحواس ديالو).

## لݣزوّات تالمعروف
**الݣزوّات** هي لجمع ديال لݣزو، و لݣزو ف لبني هيا "الجزء"، المعروف فيه شلاّ ݣزوات إنّما نقدرو نفرقوهوم فاللوّل على جوج ݣزوّات كبار، كاين لݣزو لي تنسميوه **تابنادميت** و كاين لݣزو لي تنسميوه **الخلوق** ولّ الخلوقي.

**فالݣزو ديال تابنادميت** يمكن نعرفو منين جا بنادم وكيفاش تيعيش وفين تيعيش، و لكلام ديال بنادم والتاريخ ديالو وشلاّ حوايج مرتابطين ب بنادم.

**فالݣزو ديال الخلوق** يمكن نعرفو آشناهية اللرض ومن آش مصاوبة و التحراك تالنجوم و التّنبات تالشجر، و لحساب و لهنداسة وأي حاجة تعاونا نعرفو بيها لحوايج لي هوما كاينين معانا خلوق.

## مصادر

تصنيف:لفلسفة
تصنيف:لمعرفة
تصنيف:دكاء
تصنيف:مفاهيم د لإپيستيمولوجيا
تصنيف:مفاهيم ف لفلسفة د لعقل
تصنيف:داكا
تصنيف:لمحتوى د لعقل
مسرح سيرڤانطيس (طنجة)

تصغير|المسرح ديال سيرڤانطيس ف طنجة

**المسرح ديال سيرڤانطيس** (ب الصبنيولية: Gran Teatro Cervantes) هو واحد المسرح ف طنجة (الشمال ديال المغرب) اللي مسمّي على الكاتب الصبنيولي ميݣيل دي سيرڤانطيس. المسرح بناوه الصبنيول ف 1913 ملي كانت طنجة منطقة دولية. كان مسرح سيرڤانطيس كيتعتابر واحد من المسارح اللي مهمين و راقيين ف أفريقيا، و فنانين كبار دارو عروض فيه. الإصلاحات بقاو كيتأجلو مدة طويلة بسباب الخلافات مابين المسؤولين ديال المدينة و الدولة الصبنيولية.

## تاريخ

تصغير|الشتوا ف المسرح ديال سيرڤانطيس (لوحة فنية ديال كونسويلو هيرنانديز، 2011)
إيسپيرانزا أوريانا هي اللي تكلفات ب العملية ديال البني ديال المسرح مع الزوج ديالها، مانويل پينيا و مول المسرح أنطونيو ݣاييݣو. البني بدا ف 2 أبريل 1911 و كمل ف 1913 اللي كان هو العام ديال الافتتاح ديالو ب واحد القدرة استعابية ديال 1400 بلاصة.

## مصادر

تصنيف:طانجا
تصنيف:تأسيسات د 1913 ف لمغريب
ڤاسيكطومي

تصغير|تصويرة كاتبيّن منين كايقطّعو القنوات ف الجهاز التناسلي د الراجل

**لڤاسيكطومي** (ب لونݣلي: Vasectomy) هي واحد العملية كايديرها الرّاجل باش يولّي عاݣر ولّا باش يحدّد النّسل ديالو، بلا ما يكون تأتير ݣاع على الجنس، ف هاد العملية كايتقطّعو القنوات بجوج اللي كايدوّزو الحيوانات المنوية من الخصيات ل المَني، باش المَني يبقا خاوي من الحيوانات المنوية، وعمّر يوقع الحمل.

## مصادر

تصنيف:طب
محمد علي جناح

**محمد علي جناح** ( تولد ف 25 دجنبر 1876 - مات ف 11 شتنبر 1948، بجوج ف كاراتشي) كان محامي وسياسي وهو لمؤسس ديال الدولة ديال پاكيستان. فوقت لستيعمار لبريطاني كان جناح هو الرئيس ديال لعصبة د لمسلمين د لهند من 1913، تال لوقت د ليستيقلال د پاكيستان ف 14 غشت 1947. من موراها ولاً أول رئيس د لبلاد حتا مات. كيتعتابر جناح هو لأب ديال لأمة د پاكيستان ولقائد لأعضم، ولعيد ميلاد ديالو هو نهار عطلة فلبلاد.

## مصادر


تصنيف:سياسة
تصنيف:بيوغرافيا د رجال
تصنيف:زيادة 1876
تصنيف:وفيات 1948
تصنيف:ناس د مومباي
طاݣور

**رابيندارانت طاݣور** (ب بلبنݣالية: রবীন্দ্রনাথ ঠাকুর - كالكوطا: 7 ماي 1861 - 7 غشت 1941) كان شاعر ومسرحي ورسام وكاتب هندي من لبينݣال. طاݣور هو أول واحد ماشي أوروپي ربح جايزة نوبل د لأدب، وكان داكشي ف 1913. ف 1915 خدا طاݣور اللقب د فارس من لملكة د بريطانيا.

كتب طاݣور فحياتو كتر من 1000 قصيدة د الشعر و 8 د الروايات و 25 مسرحية و 8 د لمجلدات د لقصص.
## مصادر


تصنيف:شاعير هندي
تصنيف:بيوغرافيا د رجال
تصنيف:ناس ربحو جايزة نوبل د لأدب
تصنيف:زيادة 1861
تصنيف:وفيات 1941
جواهرلال نيهرو

**جواهرلال نيهرو** (بلهندية: जवाहरलाल नेहरू - تولد ف 14 نونبر 1889 ف الله أباد - مات ف 27 ماي 1964 ف نيو ديلهي) كان مناضل د لإستقلال د لهند وأول وزير أول د لبلاد ملًي ستاقلات من 1947 تا مات ف 1964. خدا حتا مناصب خرا فنفس لوقت (وزير لمالية ووزير د لخارجية) وكان من لمؤسسين د حركة عدم لإنحياز لعالمية ف 1961.

نيهرو هو بًات أنديرا ݣاندي اللي كانت رئيسة د لوزراء د لهند من 1966 ل 1977، ومن 1980 ل 1984.

## مصادر


تصنيف:سياسي هندي
تصنيف:بيوغرافيا د رجال
تصنيف:زيادة 1889
تصنيف:وفيات 1964
تصنيف:ناس توفاو ف نيو ديلهي
آنݣيلا ميركيل

**آنݣيلا دوروتيا ميركيل** (ب لألمانية: **Angela Dorothea Merkel**)، تولدات نهار 17 يوليوز 1954 فهامبورݣ، وكانت سميتها ف لولادة آنݣيلا كاسنر، هي سياسية ألمانية واخدة لمنصب ديال لمستشارة د ألمانيا من 2005 تال 2021. من 2000 ل 2018 كانت ميركيل هي الشافة ديال لحزب ديال ليتيحاد الديموقراطي لمسيحي (CDU).

ميركيل تعرفات ببزاف د السميات بحال: الشافة د ليتيحاد لأوروپي، أقوى مرا فلعالم، ولاً لقايدة د لعالم لحر. خدات السمية د أقوى مرا ف لعالم 9 د لمرات على حساب التصنيف د فوربس (رقم قياسي)، و تكلاصات جوج مرات تاني أقوى واحد ف لعالم مع فوربس نيت، وهو أعلى ترتيب دارتو مرا ف تاريخ.

ف 2015، ختارت لمجلة لميريكانية د "تايم" ميركيل هي الشخصية د لعام، و وصفاتها ب لمستشارة د لعالم لحر.

## مصادر


تصنيف:زيادة 1954
تصنيف:مرا سياسية
تصنيف:السياسة د ألمانيا
تصنيف:بيوغرافيا د نسا
تصنيف:ناس حيين
تصنيف:مقالات فيها مصدر و 3000 بايت
تصنيف:شخصيات عندها كتر من تاريخ د الزيادة ف ويكيداطا
بوجلود

تصغير|بوجلود
تصغير|جوج د ناس محتافلين ب بوجلود
**بوجلود** ولا **بيلماون** ولا **بو يسليخن** ولا **بو لبطاين** ولا **بو هيضور** ولا **الشويّخ** ولا **هرّْمة**، هو واحد لإحتفال أمازيغي سنوي، كايجي مورا لعيد لكبير، و تايكون ف بعض لمناطق د لمغريب. ف هاد لإحتفال واحد شّخص ولا كتر، كايلبسو جلود ديال لحوالا ولا لمعاز لي تدبحات ف لعيد.

## لأصل
بوجلود عندو أصول ف لميطولوجيا لأمازيغية، ولي من بعد ولا تقليد مرتابط ب لعيد لكبير.

## لإحتفال
لإحتفال كايبدا ف نهار لوّل د لعيد، و كايستامر ل 3 أيام بعد لعيد ف لقرى، و حتال سيمانة ف بعض لمدون. ف هاد لإحتفال، مجموعة د ناس كايلبسو جلود ديال لحولي د لعيد، و كايصبغو وجوههم، ولا كايديرو ماصك، وتايكونو هازين لكرعين ديال لحولي ف يديهم، و تايقيسو بيهم ناس لي محتافلين معاهم. و كاتكون معاهم واحد لفرقة موسيقية. لهدف من هاد لإحتفال هو أن ناس تخلق سّعادة و تفرح.

أتناء هاد لإحتفال، بزاف ديال ناس كاتبرّع ب فلوس، باش يديرو فيستيڤال موسيقي، لي كايحضرو ليه ݣاع نّاس د لمنطقة. أكبر فيستيڤال ديال بوجلود ف لمغريب، هو "بيلماون بيدماون"، لي تايكون ف مدينة الدشيرة الجهادية، إقليم إنزݣان أيت ملول.

## مصادر

تصنيف:مهرجانات ف لمغريب
تصنيف:زريعة د لمغريب
تصنيف:تقافة أمازيغية
تصنيف:مقالات فيها مصدر و علاين 3000 بايت
لبرلمان لؤروپي

[تصغير|لمقر د لبرلمان لأوروپي ف '''[ستراسبورݣ**]]
**لبرلمان لأوروپي''' هو لبرلمان ديال ليتيحاد لأوروپي. لمواطنين لي ف ليتيحاد هوما لي كايصوتو على لأعضاء د هاد لبرلمان كولا 5 سنين. لبرلمان لأوروپي مع لمجلس ديال ليتيحاد لأوروپي تايكونو لجهاز تشريعي ديال ليتيحاد لأوروپي. هاد لبرلمان عندو جوج د لمقرّات، واحد ف ستراسبورݣ، و لاخور ف بروكسيل.

## مصادر


تصنيف:لإتحاد لأوروپي
تصنيف:السياسة ف ؤروپا
تصنيف:مؤسسات ف ؤروپا
تصنيف:تأسيسات د 1952 ف فرانسا
قيس سعيد

**قيس بن المنصف بن محمد سعيًد** (تولد نهار 22 فبراير 1958 ف تونس لعاصمة) هو سياسي وأستاد جامعي تونسي، ومن أكتوبر 2019، هو الرئيس ديال لجمهورية ديال تونس.

قيس سعيد كان هو الرئيس د لجمعية التونسية د لقانون الدستوري من 1995 تال 2019، اللي كان هو لعام اللي ترشح فيه للينتيخابات كمرشح حر. فلينتيخابات الرئاسية مابغاش سعيد ياخد تمويل من الدولة فلحملة ديالو حيت قال باللي هاديك "فلوس الشعب"، ودار لحملة كلها بفلوسو لخاصة وعاونوه بزاف د لمتطوعين الشباب. فالدور التاني د لينتيخابات تلاقا مع رجل لأعمال نبيل القروي، وربح قيس سعيد بنسية كبيرة (كتر من 72% د لأصوات) و ولاً هو الرئيس د تونس من نهار 23 أكتوبر 2019.

## مصادر

تصنيف:رايس د تونس
تصنيف:بيوغرافيا د رجال
تصنيف:زيادة 1958
تصنيف:ناس حيين
تصنيف:ناس تزادو ف تونس لعاصمة
تصنيف:مقالات فيها مصدر و علاين 3000 بايت
ديلما روسيف

**ديلما ڤانا روسيف** (ب لبرتغالية: **Dilma Vana Rousseff**) (تولدات نهار 14 دجنبر 1947 ف بيلو هوريزونتي) هي سياسية و قتصادية بريزيلية، وهي لمرا لوحيدة اللي كانت رئيسة د لبريزيل. كانت روسيف هي الرئسية رقم 36 د لبلاد (مابين يناير 2011 و غشت 2016).

## حياتها
تولدات ديلما روسيف فبيلو هوريزونتي فلبريزيل نهار 14 دجنبر 1947 وكان بًاها مهاجر من بلغاريا. دخلات من صغرها لليسار لمتطرف وناضلات ضد لقمع وليستيبداد، حتى تعتاقلات ف 1970 ودوزات 3 سنين د لحبس.

دخلات روسيف لحزب لعمال وبقات طالعا فيه تال 2005 فين عيًنها الرئيس لولا دا سيلڤا وزيرة د الطاقة. ف 2011 ولاًت روسيف أول مرا رئيسة د لبريزيل من بعد ما جابت 58% د لأصوات فلينتيخابات الرئاسية د 2010.

ف 2016، صوت مجلس الشيوخ د لبريزيل ب 60 صوت ل 20, بلعزل د روسيف من لمنصب د رئيسة، وجا بلاصتها رئيس مؤقت، ميشيل تيمير، اللي كان هو النائب ديالها.

## مصادر

## لمزاود
* link=https://commons.wikimedia.org/wiki/Category:Dilma_Rousseff?uselang=ary|20x20px تقدر تزيد شوف بزاف د تّصاور و لمعلومات ديال '''''ديلما روسيف''''' ف ويكيميديا كومنز.
* link=https://en.wikiquote.org/wiki/Dilma_Rousseff|20x20px ويكي قتيباس: '''''ديلما روسيف''''' (نݣليزية)
* link=https://dilma.com.br|14x14px سّيت رّسمي 


تصنيف:مرا سياسية
تصنيف:بيوغرافيا د نسا
تصنيف:زيادة 1947
تصنيف:ناس حيين
تصنيف:مقالات فيها مصدر و 3000 بايت
سڤيتلانا تيخانوڤسكايا

**سڤيتلانا تيخانوڤسكايا**، (ب لبيلاروسية: Святлана Ціханоўская، و ب روسية: Светлана Тихановская) (تزادت نهار 11 شتنبر 1982)، هي ناشطة سياسية بيلاروسية، و مرشحة ل لإنتخابات رئاسية ديال بيلاروسيا 2020.

## حياتها
قبل ما تكون مرشحة ل رئاسة، تيخانوڤسكايا كانت أستادة و مترجمة. و هي مزوجة من واحد ليوتوبر، مدون، و ناشط سياسي لمعتقل، سيرجي تيخانوڤسكي.

## لحملة لينتيخابية 2020
تعتاقل زوج ديال سڤيتلانا ف 29 ماي، بعدما ترشح ل لإنتخابات رئاسية. من بعد هادشي، علنات سڤيتلانا تيخانوڤسكايا بلي غادي ترشح بلاصتو. ف تسجلات نهار 14 يوليوز 2020 ك مرشحة مستقلة. من بعد ما تسجلات، حضات ب لمساندة ديال لحملة د ڤالري تيپكالو و ڤيكتار باباريكا، لي هوما جوج من أكبر شخصيات لمعارضة ف بيلاروسيا، و لي تمنعو من ترشح ل رئاسة. واحد تصويرة ديال تيخانوڤسكايا مع ماريا كوليسنيكوڤا، لي هي لمسؤولة د لحملة ديال ڤيكتار باباريكا، و زوجة ديال ڤالري تيپكالو، ولات رمز ديال لحملة لنتيخابية ديالها.
[تصغير|تجمع ديال لأنصار د سڤيتلانا تيخانوڤسكايا نهار 30 يوليوز 2020 ف [مينسك]]
ف يونيو، نشرات واحد لڤيديو كاتݣول فيه بلي تعرضات ل تهديد ب لإعتقال، و أن ولادها غايتخادو منها ف حالة ستامرات ف لحملة لإنتيخابية ديالها. بعد هاد لحادتة، صيفطات ولادها ل برا د لبلاد، باش يبقاو ف أمان مع جداتهم.

### تضامن نسوي
قبل لحملة لينتيخابية، رئيس د بيلاروسيا ألكسندر لوكاشينكو ݣال بلي لبلاد ما مستاعداش ل رئيسة أنتى. لحملة ديال سڤيتلانا تيخانوڤسكايا جات بعد تقرير ديال أمنستي، لي ندد ب لمعاملة لعنصرية ديال ناشطات سياسيات ف بيلاروسيا.

### لبرنامج سياسي
تيخانوڤسكايا ݣالت بلي سبب ف ترشح ديالها ل رئاسة هو لحب، و رغبة ديالها ف أنها تحرر زوج ديالها من لمعتقل. و ݣالت بلي لهدف لأساسي ديالها هو تخلق انتخابات نزيهة و حرة. تيخانوڤسكايا كاتشوف بلي لإنتخابات لحالية ما عندهاش شرعية حيتاش لحكومة كاترفض تسجل لمنافسين سياسيين رئيسيين ديال لوكاشينكو. سڤيتلانا تعهدات أنها تدير بلان باش تولي لإنتخابات ف لبلاد أكتر شفافية وخاضعة ل لمسائلة ف 6 شهور بعدما تنجح تولي رئيسة.

### لأنصار
ب رغم من أن سڤيتلانا تيخانوڤسكايا مرشحة مستقلة، قدرات أنها تجدب عدد كبير من لأنصار ف ݣاع لمناطق د بيلاروسيا، و ݣاع لمعارضين كيفما كانت توجهات ديالهم كايدعموها. ڤيتال ريماشوسكي، زعيم ديال لحزب لمسيحي ديمقراطي لبيلاروسي، علن على دعم ديالو ل تيخانوڤسكايا، و نفس شيئ ب نسبة ل حزب ديمقراطي لإجتماعي لبيلاروسي، لحزب لمدني لموحد، لحزب نسائي لبيلاروسي. سڤيتلانا تيخانوڤسكايا تدعمات حتى من لمرشح رئاسي سابق ديال لإنتخابات رئاسية 2010، ميكولا ستاتكيڤيتش.

## مصادر

__فهرسة__

تصنيف:بيلاروسيا
تصنيف:مرا سياسية
تصنيف:سياسيات د لقرن 21
تصنيف:زيادة 1982
تصنيف:ناس حيين
تصنيف:سياسي لامنتامي
تصنيف:مقالات فيها مصدر و 3000 بايت
قريش

تصغير|لعلم ديال قريش كيما تشاف فوقعة صفين
**قريش** هيا قبيلة ؤلا أجموع قبلي لي، علا حساب لمصادر لإسلامية، كانت ف مكة ؤ كاينتامي ليها نبي لإسلام محمد.

## مصادر


تصنيف:لإسلام
تاريخ

**تَّاريخ** هو دِّراسة ديال لماضي. لأحدات لي جات قبل لختيراع ديال وسائل لكتبة كاتدخل ف إطار لقبلتاريخ.


POxy_v0017_n2099_a_01_hires_-_cropped.jpg|مخطوطة ديال كتاب "تاريخ هيروضوتوس"


## مصادر


تصنيف:بنادميات
منصف السلاوي

**منصف محمد السلاوي** (تزاد نهار 22 يوليوز 1959 ف أݣادير) هو باحيت و خبير ف صيناعة د دّوايات تزاد ف لمغريب و عندو جوج جنسيات ميريكانية و بلجيكية كايعيش فالميريكان و كان مدير ديال قيسم لڤاكسانات ف شركة ݣلاكسو سميث كلاين، هاد الشركة لي خدم معاها ل مدة تلاتين عام قبل ماياخد التقاعد ف 2017. و ف15 ماي 2020 طرامپ علن بلي السلاوي غادي يكون شاف د لفريق لي كلفاتو لحوكومة لميريكانية باش يوجدو لقاح لڤيروس كورونا.

## الطفولة ديالو و مرحلة الدراسة
تزاد منصف ف 22 يولبوز 1959 فأكادير ف لمغريب، لواليد ديالو كان بيزنيسمان عندو مقاولة فالمجال ديال السقي لفلاحي، و الواليدة ديالو ربة بيت عندو جوج ديال لخوت صغر منو (واحد منهوم مات) و عندو ختو كبر منو.
قرا منصف فالليسي ديال محمد الخامس ف كازا تما خدا لباك عام 1976 من بعد كان باغي يدير الطب ف فرانسا ولاكين فاتت عليه لوقيتة د التسجال حيت كان ملاهي مع لمرض ديال الواليدة ديالو ف ديك لوقيتة،داكشي علاش قرر يدير لبيولوجيا فبلجيكا و من بعد عام واحد بدل التخصص باش يكمل فالطب ف فرانسا، لاكين من بعد عام بغا يرجع يكمل ف نفس التخصص د لبيولوجيا لجزيئية حتا خدا الدوكتورا ف البيولوجيا الجزيئية و عيلم لمناعة من لجاميعة د بروكسيل كان عنوان لأطروحة ديالو هوا "Etude de la diversité et de la sélection des répertoires idiotypiques dans le système immunitaire".

## لمسار لمهني ديالو
تصغير|يسار|180px|<P ALIGN=left>منصف السلاوي ف لقاء ديال شركة ݣلاكسو سميث كلاين (لي على ليمن)</p>
من بعد ماخدا الدوكتورا نتاقل منصف ل لميريكان معا الزوجة ديالو لي كانت كاتوجد بحت علا الإنفلونزا، و هوا كان كايقري علم المناعة ف لجاميعة د هارڤرد،و ف1988 غاينضم ل شركة ݣلاكسو سميث كلاين كا باحيت في مجال لڤاكسانات، و من بعد ف 2006 غايولي هو رئيس قيسم لبحت و التطوير ف الشركة.
بقا منصف خدام معا هاد الشركة لمدة ديال 30 سنة، فهاد لمدة ساهم ف كتيشاف ڤاكسان ل مجموعة من لأمراض منها لكونصير عنق لوالدة، لتيهاب لمعدة و لمصارن، إيبولا، لمالاريا...
ف 30 يونيو 2017 غادر منصف شركة د ݣلاكسو سميث كلاين و نضم ل شركة ميديكسي Medicxi ف ؤروپا و شركة موديرنا Moderna ف ماساتشوستس ف ميريكان.

## ڤيروس كورونا
[تصغير|يسار|180px|<P ALIGN=left>منصف السلاوي ف جردة [لبيت لبيض]]
ف 22 ماي 2020 الرئيس د لميريكان دونالد طرامپ علن رسميا على إطلاق مشروع Operation Warp Speed لي لهاداف منو هو يوجدو 300 مليون ضوز ديال لڤاكسان ضد كورونا ف يناير 2021، و تعين منصف على راس لفريق لي تكلف ب هاد لمشروع، و ف اللقاء الصحفي باش يعلنو على لمشروع صرح منصف بلي كتيشاف ڤاكسان ف مدة مابين 12 ل 18 شهر "صعيبة" ولاكين "ممكنة"، و باش يتجنب تضارب لمصالح قرر منصف يستاقل من شركة موديرنا Moderna لي حتى هي كانت كاتطور لقاح ل لڤيروس.

## الحياة الشخصية ديالو
منصف السلاوي مسلم الديانة، كايدوي ب طلاقة ب الدارجة، لفرونسي و نّݣليزية.
عندو تلاتة لولاد، لأخ ديالو محمد دكتور متخصص ف طب لجهاز لهضمي، و لأخت ديالو هادية أستادة جامعية فالأدب لفرانساوي ف لجاميعة د الدار البيضا.

## بعض لأعمال و لمقالات ديالو
**أعمال**
* 
* 
* 
* 
* 
* 
* 

**مقالات**
* 

## مصادر

تصنيف:زيادة 1959
تصنيف:لبيولوجيا
تصنيف:بيوغرافيا د رجال
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف أݣادير
تصنيف:ناس د أݣادير
تصنيف:عولاما و عالمات مغاربا
كمال الودغيري

**كمال الودغيري** (تزاد عام 1968 ف فاس) هو موهنديس تيصالات، عالم و باحت مغريبي خدام ف وكالة لفضاء لميريكانية نازا، أصلو من مدينة فيݣيݣ، كان هو لمسؤول على لهبوط ديال جوج مركبات، (سپيريت Spirit و أوپورتيونيتي Opportunity) على سطح د لمريخ، و شارك ف عملية إنزال *[[لابو د علوم لمريخ|لّابو د علوم لمريخ]] Mars Science Laboratory*، و تكلف حتا ب لمهمة ديال تتبع لإشارات لي كايصدرها الروبو *[[كيريوسيتي]] Curiosity* فوق سّطح د لمريخ.

## حياتو
### صغرو و قرايتو
تزاد كمال الودغيري ف مدينة فاس عام 1968، بقا فيها حتى ولات عندو 10 سنين عاد رحل مع عائلتو لدار لبيضا و تما فين بقا حتى خدا لباك، و من بعد غايمشي يكمل قرايتو ف لوس أنجيليس ف ميريكان.
كان كمال كيعجبو داكشي ديال لفضاء من صغرو، ملي كان كايمشي معا عائلتو ل لبحر ف لمحمدية كان كايبقا متكي ليل كلو كايشوف ف سما.
من بعد ما سافر ل ميريكان كمل قرايتو ف جاميعة كاليفورنيا لجانوبية، تخرج منها ب ديپلوم موهنديس د تيصالات لفضائية.

### قبولو ف نازا
من بعد ما خدا ديپلوم ديالو ف وسط تسعينات، دفع كمال ل لكونكور د نازا لي كان فيه 1000 مترشح غايتهزو منهوم 3 ولا 4، كمال كان عندو زّهر حيت ف لمتيحان تحط ليهوم موضوع لي كان ديجا خادمو و قدر ينجح هو و 30 وحدين أخرين باش يدوزو متيحان شفوي. ف هاد لمتيحان شّفوي سولوه علاش بغيتي تخدم ف نازا، و جاوبهوم بلي قطع لبحر على قبل هاد لهدف و لي عاونو بزاف هو بلي كان كايخدم بزاف معا لفراقي لعلمية ف لجاميعة و حتى من بعد ما خدا ديپلوم.

### لكاريير ديالو

كمال الودغيري مشارك ف بزاف د لمشاريع معا نازا، ؤ عندو عاداد د لأبحات لعلمية لمنشورة. لأبحات ديالو كاتركّز على لمزايا ديال الجو د لكواكب و الصيونص د الجابدية.

هوّ دابا رئيس لپروجي د اللابو د الدرة لباردة *Cold Atom Lab*، ؤ لمشرف على لپروجي د الصيونص د الرادار و الراديو د لكواكب *Planetary Radar & Radio Sciences*، لي بجوج تابعين ل لابوراطوار د دّفيع تّفاعولي.

#### لمشاريع لي شارك فيهوم
كمال لودغيري شارك ف عاداد كبير د لمهام معا نّازا، من بينها:
* لابوراطوار د دّفيع تّفاعولي *Jet Propulsion Laboratory*
* پيرسيڤيرينس *Perseverence*
* سپيريت *Spirit*
* ؤپورتيونيتي *Oppoortunity*
* كيريوسيتي *Curiosity*
* إنسايت لاندر *InSight Lander*
* لوربيتور ديال لستيكشاف د لمريخ *The Mars Reconnaissance Orbiter*
* ميڤن *MAVEN*
* مارس كيوب وان *Mars Cube One*

## جوايز

* 2012 : وسام لعرش من درجة ضابط
* 2017 : جايزة لقيادة د ناس (نازا)
* 2019 : ميدالية لخدمة لمتميزة (نازا)

## شوف تا
* أسماء بوجيبار

## مصادر

## مزاود
* أبحات ديال كمال الودغيري ف arXiv

تصنيف:بيوغرافيا د رجال
تصنيف:لفلك
تصنيف:زيادة 1968
تصنيف:مقالات فيها مصدر و 3000 بايت
تصنيف:ناس تزادو ف فاس
لويس إيناسيو لولا دا سيلڤا

**لويس إيناسيو لولا دا سيلڤا** (ب لبرتغالية: **Luiz Inácio Lula da Silva**) (تولد نهار 27 أكتوبر 1945 ف كاييطيس)، ولمعروف ب **لولا**، هو سياسي ونقابي بريزيلي ؤ رّايس لحالي د لبريزيل من 1 يناير 2023 مورما ربح نتيخابات رياسية ف أكتوبر 2022. كان هو الرئيس 35 د لبريزيل وحكم لبلاد من يناير 2003 ل دجنبر 2010. لولا واحد من لمؤسسين ديال حزب لعمال لبريزيلي، لي كان أول حزب اشتراكي ف تاريخ لبريزيل ف 1980، وترشح ثلاثة د لمرات للينتيخابات الرئاسية مع هاد لحزب وخسر فيها، قبل ما يربح ف 2002، ويعاود يربح موراها ف 2006. فلوقت اللي حكم فيه لولا، تعرف عليه باللي دار بزاف د لبرامج د لإصلاحات ليجتيماعية باش يحارب لفقر.

تختار لولا الشخصية د لعام 2009 من لجريدة د لو موند لفرانساوية، و ف 2010 ختارتو لمجلة د تايم لميريكيانية الزعيم لأكثر تأتير فلعالم.

نهار 12 يوليوز 2017، تحكم على لولا بلحبس تسع سنين ونص بالتهمة د لفساد ولغسيل د لفلوس، ولكن خرج منو مورا عام ونص (ف 9 نونبر 2019) من بعد ما حكمات لمحكمة لعليا د لبلاد ليه باش يخرج.

## مصادر


تصنيف:سياسة
تصنيف:بيوغرافيا د رجال
تصنيف:زيادة 1945
تصنيف:ناس حيين
تصنيف:مقالات فيها مصدر و 3000 بايت
متلية

**المتلية** هي لانجداب رومانسيا ولا جنسيا، ولا أي تصرف جنسي بين جوج د ناس من نفس لجنس. كميول جنسي، لمتلية كتعرف بالانجداب بالمشاعر و/ولا جنسيا بطريقة دايمة، ماشي عرضية ؤلا مؤقتة، ل ناس لي من نفس لجنس.
تصغير
تصغير
upright=1.5|تصغير|لقوانين على حساب لبلاد<br />
[تصغير|لإعلانات د [لأمم لمتحدة ديال حقوق لمتليين ؤ لمتحولين

]]
لمتلية كتمتل مع لمغايرة و ليزديواجية الجنسية، توجهات لجنسية لمهمة. لعلماء مزال ما عرفوش بضبط شنو لي كيسبب ميول جنسي، ولكن كيقولو بلي هدشي عندو علاقة ببزاف ديال لحوايج مع بعضهم: لجينات، لهورمونات وتأتير ديال لمحيط ديال كل واحد، وما كا يشوفوش لميول لجنسي كا ختيار. واخا ما كاين حتى دراسة على شنو كيسبب لميول لجنسي لي مقبولة من بزاف، لعلماء كيفضلو نضريات لي مبنية على لبيولوجيا. وكاين أدلة كترعلى تأتير لعوامل لي بيولوجية وماشي جتيماعية على لميول لجنسي، خصوصا عند رجال. ومن جهة خرا ما كاينش أدلة كافية على تأتير لعلاقة مع لوليدين ولا تجارب ديال صغر على لميول لجنسي. واخا كاين ناس كيعتابرو لمتلية شي حاجة ماشي طبيعية، لبحوت لعلمية كتبين بلي لمتلية تغير عادي وطبيعي د لميول لجنسي د بنادم، وبللي لمتلية ف حد داتها ما عندهاش تأتير سلبي پسيكولوجي على شخص لمتلي. وواخا كاينين علاجات پسيكولجية باش لواحد يغير لميول ديالو، لجدوا ديالهم ما متبوتاش علميا.

الناس لمتليين كيتلقبو ببزاف ديال لمصطلحات. مصطلح ݣاي  ل راجل و ليزبيانة ل بنت هما لي متداولين بزاف، واخا ݣاي تقدر تستعمل للبنات حتى هما. صعيب بزاف تقدير شحال كاين ديال لمتليين، ولا شحال د ناس ف علاقة حب مع شخص من نفس لجنس ولا شحال د ناس فايت دارو سكس مع شخص من نفس لجنس، خصوصا كاين بزاف ديال لمتليين كيخبيو ميولهم لجنسي حيت كيخافو يجبد عليهم لحݣرة ولا تمييز وحتى رفض من محيطهم ولا شي تصرف عنيف من ناس خرين إلا عرفو. ومن لفوق، لمتلية كيعاقب عليها لقانون ف بزاف ديال دول. ولمتلية كاينة حتى ف لحيوانات.

بزاف ديال لمتليين كيعيشو ف علاقة متلية معقولة، واخا حتى لعشر سنين لي فاتت عاد ولا شوية ممكن هاد ضاهرة تقدر، وضروف سياسية خلات بعض منهم يعلن لمتلية ديالو. هاد لعلاقات بحالهم بحال لعلاقات لمغايرة ف لجوانب لپسيكولوجية. ولعلاقات لمتلية كتجبد يا لإعجاب يا رفض وسبان، على حساب تقافة فين كتكون. من لخر ديال لقرن 19، بدات حركة باش لمتليين يعيشو لمتلية ديالهم بحرية ومساواة، ويكونو متلا لبراهش لمتليين محميين من ضسارة ولعنف ف لمدرسة، ويكون عند لمتليين لحق يدخلو للعسكر، ولحق يتجوجو، وتبناو ويكونو وليدين.

## مصادر


تصنيف:لبيولوجيا
تصنيف:مجتمع لميم
تصنيف:مقالات فيها مصدر و 3000 بايت
تصنيف:حب
تفرݣيعات د لمرصا د بيروت 2020

**تفرݣيعات د لمرصا د بيروت 2020**، هي تتابع، فـ4 غشت 2020 جوايه 6 د لعشية، ديال جوج تفرݣيعات وقعو ف لمرصا د بيروت ف لوبنان. تفرݣيعة تانية تسببات ف ضرر بشري ؤمادي كبير.

## سياق
قبل تفرݣيعات كان لقتيصاد لوبناني ف حالة د لأزمة، حيت لحوكومة مقدراتش تخلص لكريديات لي عليها، ؤطاحت لقيمة د ليرة، ؤ طلع معدل لفقر ب كتر من 50%.

### إم ڤي غوسوس
تصغير|300px|''غوسوس'' (ع ليمن) ف لمرصا د بيروت فـ2017. لباطيمة د زرع (ع ليسر)، ؤ شي باطو ما معروفش ف لوسط.
فـ23 شتنبر 2013 ، واحد لباطو د سلعة، إم ڤي *غوسوس*، بضراپو د مولدوڤا كان غادي من باتومي (جورجيا) ل بيرا (موزامبيق)، ؤ هاز معاه 2750 طن من نترات لأمونيوم. ف طريق ديالو، ضطر يوقف ف لمرصا د بيروت ب سباب مشاكل ف لموطور. مورما قلبوه ناس د لمرصا، لقاو بيلا *غوسوس* ماصالحش باش يمشي ف لبحر، ؤ منعوه باش يكمل طريقو. لباطو كان فيه تمنية د لؤكرانيين ؤ روسي واحد
، ؤ مورما تدخل لقنصل د ؤكرانيا، خمسة د لؤكرانيين رجعو لبلادهم، ؤ خلاو ربعا منهوم معا لباطو.

مول لباطو، بيزنيسمان روسي عايش ف قبرص إݣور ݣريشوشكين، طاح ف لإفلاس
، ؤ هادوك لي كانو كاريينو مابقاوش مهتمين بيه، داكشي علاش لباطو تخلا عليه مولاه.

صافط بزاف د لمسؤولين ديال ديوانة رسائل لقضاة كيطالبو فيها باش تحل هاد لقضية د سلعة لي حجزو عليها، ؤ قتارحو إما يصدرو نترات لأمونيوم للخاريج ولا تعطا للجيش لوبناني ولا تباع لشاريكة ديال لمتفجرات لوبنانية
. هاد رسائل تصافطو ف 27 يونيو ؤ 5 دجنبر 2014 ؤ 6 ماي 2015 ؤ 20 ماي ؤ 13 أكتوبر 2016 ؤ 27 أكتوبر 2017. وحدا من رسائل لي تصافطات ف 2016 مكتوب فيها بلي لقضاة ما رضوش على طلبات لقديمة.

## تفرݣيعات
ف لعشية د 4 غشت 2020، تشعلات لعافية ف واحد ديپو حدا لباطيمة د زرع ف لمرصا د بيروت. تصافط موراها فرقة د تسعود د لبومبيا ؤ فرملي واحد واحد باش يطفيو لعافية؛ قال ليهم واحد من سيكيريتي د لمرصا بلي هاداك "راه غير هانݣار ديال لعاب د لعافية". ملي وصلو لبومبيا لقاو بيلا لعافية كبيرة بزاف. تفرݣيعة لولة كانت صغيرة ؤ دارت سحابة ديال دخان فوق لعافية معاها شعايلات د ضو قالو كاتشبه لعاب د لعافية. تفرݣيعة تانية كانت كبر بزاف ؤ وقعات جوايه 18:08. هزات وسط بيروت وصافطات سحابة حمرا-ليمونية ف لهوا. تفرݣيعة تانية حسو بيها ف شمال إسرائيل ؤ قبرص على بعد 240 كيلومطر. قالت هيئة د لمسح جيولوجي لميريكانية بلي تفرݣيعة تحسبات بحال شي زلزال بقوة 3.3، ف لوقت لي لمرصد د زلازل لؤردوني قال بلي راه بقوة 4.5.

### ساباب
ساباب ما تحددش ديك ساعة، واخا وسائل لإعلام د لحوكومة قالت ف لول بلي داكشي وقع ف واحد ديپو ديال لعاب د لعافية، ف لوقت لي وحدين خرين قالو بلي راه مخزن ديال لبترول ولا ديال شي مواد د شيمي.

## مولاحضات


## مصادر


تصنيف:تفرڭيعات
تصنيف:لبنان
تصنيف:مقالات فيها مصدر و 3000 بايت
تصنيف:2020 ف لبنان
ياسر عرفات

**ياسر عرفات** (تولد ف 4 ولا 24 غشت 1929 ف لقاهرة - مات ف 11 نونبر 2004 ف باريز) كان سياسي فلسطيني وواحد من الرموز د لحركة د النضال باش تستاقل فلسطين. سميتو د بصًح هي محمد عبد الرؤوف عرفات القدوة الحسيني، وكانو الناس تيعرفوه تا بسميت "أبو عمًار"، اللي كانت هي السمية النضالية ديالو.

عرفات كان من لمؤسسين د لحركة د فتح ف 1959 وكان لقائد لعام ديالها. ف 1969، ولاً الرئيس دلمنضمة د التحرير لفلسطينية، و ف 1996 كان هو الرئيس د السلطة لفلسطينية، اللي هو منصب بحال الرئيس ديال فلسطين. فاللول كان عرفات ضد لوجود د إسرائيل، ولكن مورا 1967 اتًافق مع منضمة التحرير لفلسطينية على لحل ديال جوج دولات وبداو تيديرو مفاوضات بالتخبية. شارك عرفات فبزاف د لمفاوضات مع إسرائيل بحال مؤتمر مدريد (1991)، مفاوضات أوسلو (1994) و كامپ ديڤيد (2000).

ف 1994، خدا ياسر عرفات لجايزة نوبل د السلام هو وإسحاق رابين وشمعون پيريز مورا ما شاركو فمفاوضات أوسلو فنفس لعام.

## مصادر


تصنيف:سياسة
تصنيف:فلسطين
تصنيف:بيوغرافيا د رجال
تصنيف:ناس ربحو جايزة نوبل
تصنيف:زيادة 1929
تصنيف:وفيات 2004
تصنيف:مقالات فيها مصدر و 3000 بايت
لوغة د لبلاد

[تصغير|[لوڭو|لّوڭو ديال لإدارة لفيديرالية د سويسرا ب 4 د لّوغات وطنية]]
**لّوغة د لبلاد**، ؤلّا **لّوغة لوطنية**، هي واحد لّوغة (ولّا فرع د شي لوغة، بحال لهجة) لّي عندها علاقة مع شي بلاد، إمّا بعتيراف لقانون ولّا معمول بيها. ؤ ما واصلاش لـ نّيڤو د تّرسيم. لّوغة (ولّا لّوغات) لّي هي لّوغة د لأم د نّاس ف شي بلاد كاتكون يا إمّا رسمية ولّا محسوبة ف تّشريع لغة وطنية د لبلاد.

لّغات د لبلاد مدكورين ف شي 150 دوستور.

## مصادر

تصنيف:لوغات
تصنيف:تنووعات ديال اللوغة و الستيل
تصنيف:سياسة على حساب لقضية
أضولف هيطلر

**أضولف هيطلر** (بلألمانية: Adolf Hitler) (تولد ف 20 أبريل 1889 ف براوناو آم إين - نتاحر ف 30 أبريل 1945 ف برلين) كان سياسي ألماني و لقايد ولمؤسس ديال لحزب د لعمًال لألماني ليشتيراكي، اللي معروف تا بسميت لحزب النازي. هيطلر حكم ألمانيا ما بين 1933 و 1945 وكانت لمناصب ديالو هي مستشار الدولة (1933 - 1945) و لقايد (فورر، ، مابين 1934 و 1945). ختارتو لمجلة ديال التايم واحد ما بين 100 د الناس اللي خلاو أكبر أثر فالتاريخ د بنادم فلقرن لعشرين.

شارك هيطلر مع ألمانيا فلحرب لعالمية اللًولا وخدا عليها أوسمة. ف 1920 دخل للحزب النًازي و ولاً الشاف ديالو ف 1921. ف 1923 دار محاولة د لينقيلاب اللي مانجحاتش ودخل موراها للحبس. مورا ما خرج من لحبس لقا راسو ولاً معروف و بزاف د الناس تيشجعوه وتاتعجبهم لأفكار ديالو.

ف 1933، ربح هيطلر لينتيخابات و ولاً لمستشار د ألمانيا و دار سياسة شمولية ودكتاتورية وفاشية. ف 1939، هاجمات ألمانيا اللي حاكمها هيطلر على پًولونيا، وبدات لحرب لعالمية التانية. فاللول د لحرب، حتلات ألمانيا تقريبا أوروپا كاملة و بزاف د لأراضي فإفريقيا و آسيا، و التلت د لأراضي د ليتيحاد السوڤياتي. ولكن الدول د لحلفاء أترجع و هي اللي أتربح لحرب. من مورا ما خسرات ألمانيا لحرب، نتاحر هيطلر ومراتو نهار 30 أبريل 1945 وتحرقات لجتة ديالو فبرلين.

لأغلبية د الناس فلعالم تيعتابرو هيطلر و داكشي اللي دار خايبين وماشي أخلاقيين. تيتعتابر واحد من اللي تسببو فلموت د عدد كبير د الناس مدنيين و عسكر فلوقت د لحرب لعالمية التانية.
## مصادر


تصنيف:السياسة د ألمانيا
تصنيف:تاريخ د ألمانيا
تصنيف:بيوغرافيا د رجال
تصنيف:زيادة 1889
تصنيف:وفيات 1945
تصنيف:مقالات فيها مصدر و 3000 بايت
خديجة بنت علي بن أبي طالب

**خديجة بنت علي بن أبي طالب**، هي بنت علي بن أبي طالب.

## مصادر

تصنيف:بيوغرافيا د نسا
تصنيف:لإسلام
جهة الداخلة وادي الذهب

جهة **الداخلة وادي الذهب** (بلأمازيغية: ⵜⴰⵙⴳⴰ ⵏ ⴷⴰⵅⵍⴰ ⴰⵙⵉⴼ ⵏ ⵡⵓⵔⵖ، بالفرانساوية: Dakhla-Oued Eddahab) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فأقصى لجانوب ديال البلاد، و لعاصيمة ديالها هي الداخلة، و مابين لمدون اللي كاينين فلجيهة: إيمليلي وتيشلا وأوسرد ولعرݣوب وأم ضرايݣا وبيرانزاران. عدد السكان على حساب لإحصاء اللي تدار فـ2014 وصل فهاد لجيهة لـ142,955. لميساحة ديال لجيهة هي 130,898 كم².

## السكان ولأقاليم
### السكان فلأقاليم ديال لجيهة
كتكون لجهة ديال الداخلة وادي الذهب من جوج ديال لأقاليم: إقليم وادي الذهب، و إقليم أوسرد. هاد لجدوال كايبين لأقاليم ديال لجيهة والسكان ديالها:

### التطور ديال شحال دالسكان
على حساب إحصاء 2004 كان ساكن ف لجهة 99.367 نسمة، ولكن ف آخر إحصاء لي دّار ف 2014 ولا عدد سّكان 142.955 نسمة.

## لجغرافيا ولموناخ
جهة الداخلة وادي الذهب محاديها من الشمال جهة العيون الساقية الحمراء ومن لجانوب والشرق بلاد موريطانيا ومن لغرب لمحيط لأطلسي. هاد لجيهة فيها بزاف ديال لخصائص لجغرافية بحال أنه دايز منها ويدان ناشفين كيعمرو فاش كاتطيح الشتا لموسمية وسهول وسهوب صحراوية. كاينة سلسلة جبلية صغيرة فلطول وليرتيفاع دايزة فالشرق ديال لجيهة قريب من ݣلتة زمور. لميساحة ديال لجيهة واصلة لـ130,898 كم². هاد لجدوال كيعطي لمعلومات على لحرارة والشتا فمدينة الداخلة اللي هي لعاصيمة ديال لجيهة.

## لبينية التحتانية
[150px|تصغير|يسار|[مطار الداخلة الدولي وقيتة لغروب.]]
مطار الداخلة الدولي هو مطار كاين فمدينة الداخلة وكايسيرڤي لجيهة ديال الداخلة وادي الذهب. جا لمطار تقريبا حدا الصونطرڤيل ديال الداخلة. كيتعتابر تامن أكبر مطار فلمغريب من ناحية عدد لمسافرين، وكايقدر يهز 300.000 مسافر.

لدابا ماكاينيش أوطوروطات اللي كايديو أولا كايدوزو من جيهة الداخلة وادي الذهب، ولاكين دايزين طرقان وطنية واصلة لدرجة الطرقان السريعة، بحال الطريق لوطنية 1، وكاينة طرقان وطنية عادية بحال الطريق لوطنية 3 اللي شادّة مابين لعرݣوب وأݣوينيت ودايزة من أوسرد، أولا الطريق لوطنية 17 بالتفروعات ديالها فميجيك وأݣوينيت.

## ليقتيصاد

### لفلاحة
النشاط الرعوي هو الشي لفلاحي اللي معروف فجيهة الداخلة وادي الذهب، حيتاش هاد لجيهة فيها لموناخ الصحراوي. كاينة مبادارات كتشجعها الدولة ولمستثميرين باش تصلح لأراضي اللي كاينة قريبة من لبحر، وليوم لجيهة فيها زيراعة ديال الدلاح بـ20 ألف طن فلعام وماطيشا سوريز بـ66 ألف طن. هادشي كامل من غير لينتاج ديال لحوت ولموارد السمكية ديال لجيهة، حيتاش عندها بحر الطول ديالو واصل لـ667 كيلوميتر. لإنتاج ديال لجيهة من تربية لأحياء ديال لبحر وصل لـ60% من لينتاج ديال لبلاد، بليمارة 50 مليون محارة و10 دلمليون ديال لميعة دوروپا تربّات فهاد لجيهة.

### الصيناعة
فجيهة الداخلة وادي الذهب كاينة واحد لقاعيدة صيناعية متوسطة. لجيهة كاتخطط باش تصاوب منطقة صيناعية فلعاصيمة ديالها، واللي غاتكون تابعة للمخطط ديال لمرسى لاطلسي الجديد.

### لخدمات
لقطاع ديال السياحة كايعطي قيمة كبيرة للناتج ديال لجيهة، اللي كاتوفر بزاف ديال لمقومات بحال لخيام وسط الرملة ديال الصحرا والرياضة ديال لبحر وحتى اليوݣا فالطبيعة. لجيهة ستاقبلات بزاف ديال التضاهورات بحال "كرانس مونتانا" و"مهرجان لموضة لافريقية".

## شوف حتى
* التقسيم الترابي دلمغريب
* جيهات لمغريب
* جهة درعة تافيلالت
* جهة سوس ماسة
* جهة مراكش آسفي

## مصادر


تصنيف:جيهات لمغريب
تصنيف:مقالات فيها مصدر و 3000 بايت
تصنيف:تأسيسات د 2015 ف لمغريب
مصطفى كمال أتاتورك

**مصطفى كمال أتاتورك** (بالتركية: **Gazi Mustafa Kemal Atatürk**) كان مشير تركي و رجل دولة ثوري و كاتب ولأب لمؤسس ديال لجمهورية د تركيا. كان ف لحكم مابين 1923 و1938. دار بزاف د لإصلاحات تَّقدمية لي خلات تركيا تولي دولة علمانية وصناعية.

## مصادر


تصنيف:زيادة 1881
تصنيف:وفيات 1938
تصنيف:ناس توفاو ف إسطنبول
تصنيف:سياسة
تصنيف:بيوغرافيا د رجال
قرآن

تصغير|يسار|250px|<P ALIGN=center>تصويرة د لقرآن محلول.</p>

**القرآن** ولّا **القرَان**، اللي كيتسما تا القرآن الكريم، هو الكتاب المقدًس فالدين د الإسلام. بالنسبة ل لمسلمين، لقرآن هو لكلام ديال الله لي نزل على الرسول محمد، و لي فرقو على الناس كاملين. ف لإسلام تيتعتابر لقرآن هو آخر كتاب سماوي مورا الصحف د براهيم والزابور والتوارة و لإنجيل. تيآمنو لمسلمين بلي لقرآن معجزة ديال النبي محمد حيت تيتحدا ݣاع الناس باش يجيبو شي حاجة بحالو من الناحية د لبلاغة ولفصاحة.

لقرآن هو أقدم كتاب مكتوب بالعربية، وتيتعتابر هو الساس د القواعد د العربية و البلاغة ديالها. فيه 114 سورة مقسومة ما بين مكية يعني نزلو ف مكة ومدنية يعني نزلو ف لمدينة لمنورة هاد جوج مدون لي موجودين دروك ف سعودية. بقا لوحي د لقرآن 23 عام كان النبي محمد تيعاود فيها كل شوية على لآيات الجداد. تجمع لقرآن مورا ما مات النبي من الصحابة اللي كانوا تابعينو، وهوما اللي نضمو الترتيب والسميات د لآيات اللي كانعرفو دابا.

[تصغير|يسار| 150px|شقفة معدنية كاتصور [لإسكندر لأكبر لفاتح د مصر لابس ڭرون د آمون. كان لإسكندر كيتعتابر ولد رّب آمون ف مصر لقديمة. على حساب لمفسرين راه ذو القرنين هوّا نيت لإسكندر.]]

−
−
[تصغير|200px| لبترا سفلا. علا حساب لباحت ف تاريخ لإسلامي و [لأركيولوجيا، دان ݣيبسون، كانت هادي هيّا لبلاصة فين تلقا فيها محمد لوحي لول وكانت لقبلة لّولة هي لبترا.]]

## علاياش كيهضر
[تصغير|يسار|150px|سفينة [نوح زبديت تفاريه. علا حساب شي عولاما، لأسطورة د ݣيلݣاميش مستعارة من لبابليين وعاود تفسّرات ف تّوراة و لقرآن.]]

كيهضر القرآن على باش يخص يآمنو لمسلمين يعني لمعتقدات الإسلامية لي هيا وجود الله و يومت القيامة

وكيعاود على الأنبيا ولقصص ديالهم ولقصة ديال النبي محمد وبعض لعبادات بحال الزكا و لأحدات التاريخية والصدقة و الصلاة.

## شوف حتا

* ليستة د سور لقرآن لكريم

## مصادر

## شوف تا
* لإعجاز لعلمي ف لقرآن


تصنيف:لإسلام
تصنيف:مقالات فيها مصدر و 3000 بايت
مسيحية

[تصغير|يسار|250px|<P ALIGN=center>الصليب واحد من [رشمة|الرموز د لمسيحية.]]
**لمسيحية** ؤلا **نّصرانية** هو واحد الدين براهيمي توحيدي الساس ديالو هو لعيشة بداكشي اللي علًمو ليسوع، على حساب ما تفسّر من لعهد لجديد. لكتاب لمقدس ف لمسيحية هو لإنجيل. لمنتمين، لي كايتعرفو ب لمسيحيين ؤلا نّصارا، كايآمنو بلّي ليسوع هو لمسيح لي علنو عليه لأنبياء ديال لعهد لقديم. لإيمان ب لمعاودة د لبعث ديال ليسوع كاينا ف الجوهر ديال لمسيحية حيت كاتعني لبداية ديال لأمل ف واحد لحياة أبدية مافيهاش شّر.

كتاب لعهد لقديم: فيه توراة ب لبيبان لخمسة معا شي فرق صغير.

كتاب لعهد جديد: هو لأناجيل أربعة لي كتبوها لحواريين ديال ليسوع لي هوما: إنجيل لوقا، إنجيل يوحنا، إنجيل ماركوس، إنجيل متّا.

لمسيحية هي أكبر دين ف لعالم و محسوبين عليها تقريبا 2,4 مليار د الناس، اللي هي التلت ديال الناس د لعالم. لمسيحية هي الدين د لأغلبية ف 126 بلاد ف لعالم. الناس اللي متبعين هاد الدين كيتسمًاو لمسيحيين. تّسمية لي معروفة عند ناس لي كايهدرو بلعربية هي *نصرانية*، أولا بالدارجة *دين النصارا*. لمسيحية منتاشرة فلعالم كامل وعندها بزاف د لفروع بحال: لكاطوليكية، لأورطودوكسية، لپروطيسطانطية.

## مصادر

تصنيف:لمسيحية
تصنيف:مقالات فيها مصدر و علاين 3000 بايت
تصنيف:دين إبراهيمي
تصنيف:تقافة غربية
دولة علمانية

**دّولة لعلمانية** هي دولة عندها نضام حكم علماني، ؤ كاتكون محايدة ف لقضايا لي متعلقة ب دّين. يعني كاتحيد دين علا سياسة، كيما خاص دّولة لعلمانية تكون كاتعامل مع ݣاع لمواطنين دياولها علا أساس بلّي راهم كاملين بحال بحال ف لحقوق ؤ كيفما كانت نتيمائهم ؤ دينهم ؤ أفكارهم.
alt=|تصغير|349x349px|لبلدان لي ملونين ب لخضر هوما دول علمانية (ماعندهومش دين محدد) ؤ لبلدان لي ب لݣري هما دول ماشي علمانية (عندهم دين محدد)
## مصادر

تصنيف:سياسة
تصنيف:دين و سياسة
تاعلمانت

[تصغير|مضاهرة ف [بيروت كاتدعم لعلمانية]]
**تاعلمانت** هيّا لحالة ديال شي حاجة، عادتن مؤسسة ؤلا دولة، لي موحايدة ؤلا ماعندهاش علاقة معا دّين. بشكل خاص هيا لحالة ديال تّفريق الدين على الدولة، ؤ منين كاتكون دولة محايدة من جيهت لأديان. يعني حاجة ماعندهاش إشارة مباشرة للدّين، إيجابي ولا سلبي، يمكنلو يتعتابر علماني. لعملية لي كاتولي فيها شي حاجة علمانية كاتسما لعلمنة، و أي مفهوم ولا إيديولوجيا كاتروج ل لعلمانية تقدر تّعتابر تعلمين *secularization*.

## مصادر

تصنيف:سياسة
تصنيف:لفلسفة
تصنيف:مفاهيم جتيماعية
تصنيف:الدين و لمجتمع
سيباسطيانيزم

تصغير|يسار
**سيباسطيانيزم** (ب ) هي جزء من لأساطير ؤ لخريف لي كاين ف ثّقافة لبرطقيزية ؤ لبرازيلية. فاش متقبلش شّعب لبرطقيزي لموت ديال لمليك ديالهم سيباستيان ف لمغريب ف معركة د لملوك تلاتة، ؤ بانت خريفة كاتقول بلي راه باقي عايش، غي كيتسنى لوقت لمناسب باش يرجع للعرش ديال لإمبراطورية لبرطقيزية.

## مصادر

تصنيف:معتقد
تصنيف:تأسيسات د 1578 ف لبرطقيز
تصنيف:1578 ف لبرطقيز
يهودية

تصغير|يسار|250px|<P ALIGN=center>طرف ديال التوراة.</p>
**ليهودية** ولا دين ليهود هو دين ابراهيمي توحيدي، تيتسماو الناس اللي تيآمنو بيه يهود. الساس ديال ليهودية هو التعاليم ديال لكتاب ديال التوراة واللي كيآمنو ليهود باللي نزلات على النبي موسى. كاين كتوبا خرين تاهوما مهمين لليهودية بحال التناخ والتلمود ولمدراش.
## التناخ
هو لكتاب لمقدس لول ف ليستة ديال لكتوب دينية ديال ليهود وحتى المسيحيين. وفيه بيبان منها:
* تورات
* نبيين (ولا بلعبرية نڤييم)
* كتوبا (ختوڤيم)

بدات أول هضرة على ليهودية هادي 3500 عام، وكاين اللي تيقول باللي هي أقدم دين تيآمن بإله واحد. ليهودية هي عاشر أكبر دين فلعالم من الناحية د الناس اللي تيتبعوها، واللي هوما مقدًرين يكونو ما بين 14.5 و 17.4 مليون د الناس.

لمدارس اللي تاتقرًا فيها التوراة سميتها تلمود توراة و كاينة فبزاف د لبلايص فلعالم.

## لبلدان لي فيهم ليهود
### إسرائيل
هي لبلاد لوحيدة لي تعتبر راسها دولة يهودية وجمعت يهود ديال لعالم فعام 1948.

### لمغريب
كاينين مغاربة بزاف لي ديانتهم هي ليهودية ومن زمان بعيد وهوما يشكلو عنصر مهم فلبلاد. وهوما معروفين بليقتيصاد وتيجارا. وموجودين فمدون بشكل كبير بحال مدينت صويرة (موݣادور).
## مصادر

تصنيف:ليهودية
تصنيف:مقالات فيها مصدر و 3000 بايت
تصنيف:دين إبراهيمي
تصنيف:ديانة إتنية
تصنيف:ليهودية و ليهود
عيطة

**لعيطة** هو فن مغريبي قديم كيتغنا ف لعروبيات. تطوًر بزاف هاد لفن ف لوقت د ليستعمار لفرانساوي حيت كانو تيخدًموه لفنانة باش يصيفطو معاني ضد ليستيعمار ف لأغاني ديالهم.
## لأصل و لغنا ديالها
لكلمة د لعيطة هي كلمة بالدارجة كاتخدًم ملي شي واحد تيبغي لاخرين يسمعوه (تيعيًط). تاتغنًا لموسيقا د لعيطة مع بزاف د لآلات بحال لكمانجة والطًر ولݣنبري، وعاد تيكون مغنًي ولا مغنًية اللي تيعيًطو ويغنًيو الشعر اللي يقدر يكون على بزاف د لمواضيع بحال لعيشة و لحب و الزين و الطبيعة و التاريخ و السياسة. الناس اللي تيغنًيو لعيطة تيتسمًاو شيوخ لا كانو رجال، و شيخات لا كانو عيالات.
## لأنواع د لعيوط
لعيطة كاتًغنا بالدارجة وفيها بزاف د لأنواع على حساب لبلاصة اللي كاتغنا فيها. من بين لأنواع لمعروفين د لعيطة كاين:
* لعيطة الجبلية (كاتسًما تا الطقطوقة) - فالشمال لغربي د لمغريب (منطقة جبالة)
* لعيطة لخريبݣية
* لعيطة لمرساوية ف الشاوية
* لعيطة لحصباوية ف عبدة
* لعيطة لحوزية ف النواحي د مراكش
* لعيطة الزعرية ف زعير
* لعيطة لملالية ف لمنطقة د بني ملال
## مغنيين د لعيطة معروفين
من لمغنيين لمعروفين د لعيطة اللي دازو ف تاريخ لمغريب كاين:

* الحاجة الحمداوية
* فاطنة بنت الحسين
* حجيب
* محمد لعروسي
* محمد بنعمر الزياني
* لحاجًة لحامونية
* ولاد لبوعزاوي

## مصادر

تصنيف:لعيطة
تصنيف:زريعة د لمغريب
تصنيف:مقالات فيها مصدر و 3000 بايت
تصنيف:ستيل د لمزيكة ف لمغريب
قنيطرة

تصغير|يسار|300px|تصويرة د لكورنيش د قنيطرة
**قنيطرة** (كانت سميتها فعهد لحماية د فرانسا للمغريب *پور ليوطي*، ب لفرونصي *Port Lyautey*) هي مدينة مغربية، كتطل على لمحيط لأطلسي، بعيدة ب 40 كلم على العاصمة الرباط من جيهة الشمال.

قنيطرة وحدة من أهم لمدون د المملكة، ساكيننها تقريبا 400 ألف د البشار. المدينة الجديدة بناوها الفرانصيس حدا مهدية و بناو فيها ميريكان من بعد الحرب العالمية التانية قاعدة ديال المارينز (لاباز). مزال باقي فيها بزاف د لآتار ديال لفرانصيس و ميريكان، متلا البيران و القهاوي و السينيمات واخا بزاف منهوم تهدمو و طلعو ف بلاصتهم العمارات. حدا قصبة مهدية كاين القبر ديال الجندي المجهول.

## لجماعة لحضرية
لجماعة لحضرية د قنيطرة ساكنين فيها 423890 واحد، على حسب لإحصاء لعام 2014.

### تعليم
* نسبة لأمية (نّاس لّي ما كايعرفوش يقراو ولا يكتبو): 18,9%
* نسبة سّكان لّي قاريين فوق الليسي (ليسي و جامعة): 28,6%
### قتيصاد
* نسبة نّاس نّشيطين (لّي يقدرو يخدمو): 50%
* نسبة لبطالة (نّاس لّي ما خدامينش و تايقلبو على خدمة): 20,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 18,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 50,9%

## مصادر


تصنيف:جهة الرباط سلا القنيطرة
تصنيف:مدون د لمغريب
تصنيف:مقالات فيها مصدر و علاين 3000 بايت
تصنيف:بلايص مسكونين ف إقليم قنيطرة
تصنيف:تأسيسات د 1912 ف لمغريب
قطاع غزة

**قطاع غزة** هي منطقة تحت لحكم ذَّاتي ف الضفة الشرقية ديال لبحر الشامي. كاتشرك لحدود مع مصر ف الجنوب لغربي لمسافة 11 كم و إسرائيل ف الشرق و ف الشمال لمسافة 51 كم.

## مصادر


تصنيف:فلسطين
أندلسي

[بديل=|تصغير|مهرجان الأندلسيات لأطلسية ف 2019 ف مدينة [الصويرة ف لمغريب. و لي لابسا لحمر الفنانة لمغريبية سناء مرحاتي.]]

بديل=|تصغير|الرباب، وحدا من لآلات لمعروفة ف لأندلسي.
**لأندلسي** ولا **لموسيقى لأندلسية**، ولاً **لآلة** هي واحد النوع د لمزيكا كلاسيكية بانت ف لأندلس ف لعصر لوسيط (ما بين لقرن 9 و 15) ودازت للدول مغاربية مورا ما ستاقرو لأندلسيين فيها و حافضو عليها. دابا لبلدان اللي معروفة ب لأندلسي لولا فيهم هيا لمغريب و تابعها دزاير و تونس.

## النوبات
ف اللول كانت لموسيقى لأندلسية مجموعة ف واحد لكتاب سميتو الديوان. الديوان كان مقسوم على 24 طرف كل واحد فيهم سميتو "نوبة". ضاعو 13 نوبة مع لوقت، و الناس اللي حافضو على هاد لموسيقا قدرو يوتقو غي 11 نوبة,

 و هي نوبة رمل لماية، نوبة لماية، نوبة الرصد، نوبة رصد الديل، نوبة لحݣاز لكبير، نوبة لحݣاز لمشرقي، نوبة عراق لعجم، نوبة لأصبهان، نوبة لعشاق، نوبة ليستيهلال، نوبة غريبة لحسين.

كل نوبة مقسومة لخمسة د لميزانات، اللي هي: لبسيط، لبطايحي، لقائم ونص، لقداًم و الدرج.

## فنانا معروفين
دازو بزاف د لفنانا معروفين ديال لأندلسي فالتاريخ. منهم:
* مولاي أحمد لوكيلي
* عبد الكريم الرايس
* محمد البريهي
* عمر المتيوي

## مصادر


تصنيف:لموسيقا لأندلسية
تصنيف:مقالات فيها مصدر و 3000 بايت
تصنيف:ستيل د لمزيكة ف لمغريب
معادلة تفاضلية جزئية

ف لماط، **لمعادلة تَّفاضلية لجزئية** هي نوع من لمعادلات تَّفاضلية، ولا واحد لعلاقة لي فيها دالة ؤلا دوال مامعروفاش فيها بزاف د لمجاهيل لمستقلة ولمشتقات لجزئية لهاد لمجاهيل.

## صّيغة
ابسط معدلة تفاضبية جزئية ممكن تكتب بشكل تالي:

:  \frac{\partial}{\partial x}u(x,y)=0\,

## مصادر


تصنيف:لماط
معاهدة السلام لإماراتية لإسرائيلية

**معاهدة سَّلام لإماراتية لإسرائيلية** هي معاهدة سلام تدارت مابين إسرائيل ولإمارات لعربية لمتحدة ف 13 غشت 2020، وغي غاتسنا هاد لإتفاقية، غاتولي لإمارات تالت دولة عربية من بعد مصر ف 1979 والأردن عام 1994 تاتوقع تيفاقية سلام مع إسرائيل، و أول دولة خليجية تديرها. لمعاهدة غاتخدم علا تسوية لعلاقات بين لبلدان بجوج. وعلا ما جا ف شروط لتِّفاق، إسرائيل غاتعلق لقتراح ديالها لضم غور لأردن ف ضفة لغربية.

إسرائيل كاتسمي هاد لمعاهدة **تيفاقيات إبراهيم** ولا **تيفاقيات أڤراهام** (ب لعبرية: **הסכם אברהם**)، كنسبة ل إبراهيم، بكونو شخصية مهمة ف لأديان سماوية لي منتاشرة ب لأكترية ف لعالم، ولي هي لإسلام، لمسيحية و ليهودية.

## خلفية تاريخية

## مصادر

## شوف حتا
* تيفاقية د تطبيع بين لمغريب ؤ إسرائيل

تصنيف:معاهدات سياسية
تصنيف:إسرائيل
تصنيف:لإمارات
تصنيف:مقالات فيها مصدر و 3000 بايت
تصنيف:سياسة د إسرائيل
تصنيف:سياسة د لإمارات
تصنيف:2020 ف إسرائيل
تصنيف:2020 ف لإمارات
تصنيف:2020 ف الولايات المتاحدة د ميريكان
خديجة بنت خويلد

**خديجة بنت خويلد بن أسد القرشية** ؤلا كيما معروفة خديحة، كانت زوجة لّولة ديال محمد و أول مرا تحولات للإسلام. كانت بنت خويلد بن أسد، زعيم ف قريش ف مكة و تاجرة محترفة.

[تصغير|تّخطيط د خديجة مكتوب ب [خط إسلامي|لخط لإسلامي.]]

## مصادر


تصنيف:لإسلام
تصنيف:بيوغرافيا د نسا
تصنيف:زيادة 556
تصنيف:وفيات 619
تصنيف:زيادة 555
تصنيف:ناس تزادو ف مكة
تصنيف:ناس توفاو ف مكة
تصنيف:ناس د مكة
بوطولا 1

**لبطولة لوطنية لحتيرافية** هي تورنوا ديال كورة بين لفراقي ديال لمغريب. سميتو حتى **لمجموعة لوطنية لحتيرافية** و تأسسات رسميا فـ 1956، و عوضات لمسابقات و تورنوايات لي كانت بداتهم فرانسا فـ 1915. كتعتابر بوطولا برو أحسن تورنوا فلبلاد، وفيه 16 فرقة كتلعب كل وحدة ضد لخرى جوج مرات فلألي والروتور. لفرقة لي جات مع نهاية التورنوا فالرتبة 15 و16 كتهبط لدوزيام سيري أولا بوطولا 2، وكايطلع منها، أي بوطولا 2، لي جا مكلاسي فالرتبة 1 و2، وهكدا كيتم تعويض لفرق كل عام بجوج فراقي جداد. لبطل ديال آخر دورة ولي هيا دورة 2021/2022 هو الوداد البيضاوي، ولفرقة اللي كاتعتابر أكتر وحدة كتوج بلكاس ديال هاد التورنوا بواقع 22 كاس هي الوداد البيضاوي.

## لفراقي ف لبطولة (2023-2024)

## لفراقي لي دات لبطولة
### قبل ليسيتقلال (1917-1956)
#### لمنطقة السلطانية (لي كانت تابعة لفرنصيص)

#### لمنطقة لخليفية (لي كانت تابعة ل صبليون)

### من مورا ستيقلال عام 1956

لبطولة ديال لمغريب و لي نضماتها لجاميعة لملكية لمغربية لكرة:

### ب ترتيب ديال لفراقي

### بالترتيب ديال لجيهات

## التيرانات لأساسيين

## شوف حتى
* لهيكلة لهرمية ديال لبوطولات لكورية ف لمغريب
* بوطولا 1
* بوطولا 2
* لبوطولا لوطنية للهواة
* قيسم الهواة اللول
* قيسم الهواة التاني

## مصادر

تصنيف:بطولات لمغريب د كورة
تصنيف:مقالات فيها مصدر و 3000 بايت
تصنيف:تأسيسات د 1956 ف لمغريب
هاري ݣونارتو

**هاري ݣونارتو** عاليم د لانفورماتيك، موهنديس، باحيت ؤ ؤستاد جاميعي أندونيسي ف جّاپون.

## مصادر

تصنيف:مهندسين
تصنيف:زيادة 1954
تصنيف:ناس حيين
تصنيف:جاويين
لبوطولا لوطنية ديال لهواة (لمغريب)

**لبوطولا لوطنية ديال لهواة** أولا **قيسم لهواة الوطني** هو المستوى التالت من لهيكلة لهرمية ديال لبوطولات لكورية ف لمغريب و لمستوى اللول ديال مستويات لهواة. قبل 2004، كانت هاد البطولة كاتسمى **الرابطة لكروية للهواة 1**، ومن موراها ولات كتسمى **لمجموعة الرسمية لوطنية للهواة** حتى لـ2015 فاش تصاوب الدوري لوطني لكوروي للهواة. من لبدية ديال لموسم د2017-2018 تخلقات **لبطولة لوطنية للهواة** لي فيها دوري ترتيبي ديال 16 فرقة، على أساس غايكون دوري من لمستوى التالت.

## لفراقي ديال لموسم ديال 2021-2022

لفراقي لي مشاركة هاد لموسم:

## لفراقي لي دات لبوطولا

* 1933-1934 : أولمپيك أسفي
* 1945-1946 : سريع واد زم
* 1946-1950 : الفتح الرباطي
* 1951-1952 : الرجاء البيضاوي
* 2000-2001 : الوداد الفاسي
* 2001-2002 : نجم مراكش

### 2003-2007

### 2008-2009

### 2010-2017

### 2018-دابا

تجمعات لفراقي للمرة اللولة فݣروپ واحد ديال 16 فرقة، فإطار **لبوطولا لوطنية للهواة**.

## شوف حتى
* لهيكلة لهرمية ديال لبوطولات لكورية ف لمغريب
* بوطولا 1
* بوطولا 2
* لبوطولا لوطنية للهواة
* قيسم الهواة اللول
* قيسم الهواة التاني

## مصادر

تصنيف:بطولات لمغريب د كورة
تصنيف:كورة د لمغريب
تصنيف:مقالات فيها مصدر و 3000 بايت